**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1035-1/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. január 30-i rendes nyilvános ülésére**

**Tárgy:** Külföldi kiküldetésekről szóló 5/2014. (II.5) önkormányzati rendelet módosítása

**Az előterjesztő:** Papp Gábor polgármester

**Készítette:** dr. Horváth Katalin pályázati ügyintéző

**Megtárgyalta:** Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A külföldi kiküldetések szabályairól Hévíz Város Önkormányzat Képviselő-testületének 5/2014. (II. 5.) önkormányzati rendelete (továbbiakban Ör.) rendelkezik. A Képviselő-testület és Szervei Szervezeti és Működési Szabályzatát Hévíz Város Önkormányzat Képviselő-testületének 33/2019. (X.24.) számú önkormányzati rendelete (továbbiakban: Szmsz.) tartalmazza. Tekintettel arra, hogy az Szmsz. 7. mellékletének C pontja az Ügyrendi és Jogi Bizottság feladat- és hatáskörébe utalja a polgármester külföldi kiküldetésének engedélyezését, szükséges az Ör. módosítása.

Az új Ör. módosítás biztosítja az Ör. és Szmsz. közötti ellentmondás feloldását.

A rendelettervezetet részletes indokolása:

1 §. A jogszabályváltozás értelmében a polgármester külföldi kiküldetését az Ügyrendi és Jogi Bizottság engedélyezi

2.§. Hatályba léptető rendelkezés

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek!

A rendelet elfogadása minősített szótöbbséget igényel.

**2.**

**Hévíz Város Önkormányzat Képviselő-testületének**

**…/…..(…) önkormányzati rendelete**

**a külföldi kiküldetésekről szóló**

**5/2014. (II. 5.) önkormányzati rendelet módosításáról**

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 1. pontja bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1. **§** A külföldi kiküldetésekről szóló 5/2014. (II. 5) önkormányzati rendelete (a továbbiakban: Ör.) 3. § (2) bekezdése helyébe a következő rendelkezés lép:

(2) „A polgármester külföldi kiküldetésének engedélyezése az Ügyrendi és Jogi Bizottság hatáskörébe tartozik. A foglalkoztatási illetve megbízási jogviszonyban lévő tisztségviselők (alpolgármester) és magánszemélyek, képviselő-testületi és testületi bizottsági tagok külföldi kiküldetésének engedélyezése a polgármester hatáskörébe tartozik. A külföldi kiküldetéseket az éves költségvetésben tervezni kell.”

**2. §** Ez a rendelet a kihirdetését követő napon lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Hévíz Város Önkormányzat Képviselő-testületének önkormányzati rendelet-módosítása a külföldi kiküldetésekről

**Társadalmi-gazdasági hatása**: Nincs

**Költségvetési hatása**: Nincs

**Környezeti, egészségi hatása**: Nincs

**Adminisztratív terheket befolyásoló hatása**: Nincs

**Egyéb hatása**: Nincs

**A rendelet megalkotásának szükségessége**: Jogszabályi változások követése

**A rendelet megalkotása elmaradása esetén várható következmények**: Ellentmondás fennállása helyi önkormányzati rendeletek között

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Horváth Katalin | pályázati ügyintéző |  |  |
| dr. Tüske Róbert | törvényességi felülvizsgálat |  |  |
| Antal Anita | polgármesteri titkárságvezető |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |