

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/587-3/2020.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2020. január 30-ai nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Fábiánné Hoffman Márta hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoctv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

A Szoctv. és a gyermekek védelméről és a gyámügyi igazgatásról szóló 1997 évi XXXI. törvényben (a továbbiakban Gyvt.) továbbá a részletes szabályokat tartalmazó végrehajtási rendeletben rögzítettek miatt minden évben felülvizsgálatra kerülnek a személyes gondoskodást nyújtó szociális és gyermekjóléti szolgáltatások igénybevételéért fizetendő térítési díjak. A térítési díjak megállapításához bekérjük a Teréz Anya Szociális Integrált Intézmény (a továbbiakban: TASZII) és a Gazdasági Műszaki Ellátó Szervezet (a továbbiakban: GAMESZ) javaslatát.

**Intézményi térítési díjak megállapítása**

A Szoc.tv. 115. §(1) bekezdése alapján: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

A felülvizsgálat során megállapított új személyi térítési díj megfizetésének időpontjáról a fenntartó rendelkezik. Az új térítési díj megfizetésére a kötelezett nem kötelezhető a felülvizsgálatot megelőző időszakra, kivéve, ha az ellátott a felülvizsgálatot megelőzően - jövedelem és vagyon hiányában - térítésmentesen vette igénybe az ellátást, és részére visszamenőlegesen rendszeres pénzellátás került megállapításra. Ez utóbbi esetben a személyi térítési díj megfizetésének kezdő időpontja a rendszeres pénzellátásra való jogosultság kezdő napja.

**2019. február 1.** **hatállyal** az Ör.ben az alábbi térítési díj változások történtek: Az idősek bentlakásos otthonában történő ellátás intézményi térítési díja 100.000 Ft/fő/hó összegről 105.000 Ft/fő/hó összegre változott, a házi segítségnyújtás térítési díja egységesen 800 Ft/óra intézményi térítési díjban került meghatározásra. Továbbá a jövedelmi viszonyokhoz igazított kedvezményes térítési díj került bevezetésre a személyi gondozás és a szociális segítés igénybevételéért a hévízi lakosok számára, amelyet korábban ingyenesen biztosított az önkormányzat. A jelzőrendszeres házi segítségnyújtásban szintén kedvezményes térítési díj került bevezetésre a fenti időponttól a hévízi lakosok számára.

A TASZII intézményvezetője és a GAMESZ igazgatója megküldte hivatalunk részére a 2020. évi intézményi térítési díj megállapításához javaslatait és a szükséges önköltség számításokat.

A TASZII Intézményvezető áttekintette az érvényben lévő térítési díjakat, a számított önköltségről szóló adattáblát, és a várható kiadásokat, amely alapján a **szociális étkezés kiszállítási díj** - jogszabályi módosítás miatt - az **időskorúak bentlakásos ellátása térítési díj** és a **bölcsődei gondozási díj vonatkozásában tett javaslatot.** (A számításokat az előterjesztés 1. számú melléklete tartalmazza.)

A GAMESZ igazgató tájékoztatása szerint a 2020. évi közétkeztetéshez szükséges nyersanyagok és élelmiszerek beszerzési eljárása alapján megkötött keretszerződések az élelmiszerárak globális növekedését tükrözik.

A nyersanyagok és élelmiszerek pályázati árai alapján szükséges a gyermekétkeztetés nyersanyagnormáinak emelése, amelyet 2020. március 1. napjával kívánnak bevezetni.

Átlagosan **20 %-os nyersanyagemelést** tartanak elengedhetetlennek, azonban **a diétás étkezések és a diákotthoni vacsora esetében 30 %-os nyersanyagemelés**re tettek javaslatot.

Részletesen: a bölcsődei nyersanyagnorma 20%-os, az óvodai norma 20 %-os, az általános iskolai napközis norma 20 %-os, a kis- és nagy-menza norma 20 %-os, diétás kis- és nagy menza norma 30 %-os, a diákotthoni reggeli-ebéd norma 20 %-os, diákotthoni vacsora norma 30 %-os és a tanéven kívüli étkeztetés nyersanyagnormájának 20 %-os emelése szükséges.

1. ***Étkeztetés***

A jelenlegi szabályozás alapján a szociálisan rászorultak részére biztosított étkezés bruttó intézményi térítési díja 595 Ft/fő/adag. Hétköznapokon ezen összegért a GAMESZ biztosítja az ételek előállítását. Az étkeztetés szociálisan rászorultak részére – összhangban a munkahelyi étkeztetéssel – **2020. március 1. napjától 715 Ft Ft/fő/adag** lesz.

Hétvégén a TASZII - pályázat alapján kiválasztott - külsős cégtől vásárolja a szolgáltatást, jelenleg bruttó 734 Ft/fő/adag áron.

Az Szoc.tv. 115.§ (2) bekezdése alapján, a kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét. A szociális alapszolgáltatások személyi térítési díjának megállapításánál a szolgáltatást igénybe vevő személy rendszeres havi jövedelmét, kiskorú igénybe vevő esetén a családban egy főre jutó rendszeres havi jövedelmét kell figyelembe venni. Az Szt 116. § (3) bekezdése rögzíti, hogy a személyi térítési díj nem haladhatja meg a jövedelem

a) 30%-át étkeztetés,

b) 25%-át házi segítségnyújtás,

c) 30%-át, ha a házi segítségnyújtás mellett étkezést is biztosítanak, illetve támogató szolgáltatás,

d) 20%-át a kiskorú részére nyújtott támogató szolgáltatás,

e) 2%-át jelzőrendszeres házi segítségnyújtás

esetében.

Az Szoctv. 116. § (3) bekezdése a szabad- és munkaszüneti napokon történő étkeztetéseknél is biztosítja az alacsony jövedelműek részére az intézményi térítési díjnál alacsonyabb összegű személyi térítési díj megállapítását.

A szociális étkeztetés kiszállítási díja 2017. évben került bevezetésre, amelyet az igénybe vevők elfogadtak.

A felmerülő költségek (személyi és dologi kiadások) oly mértékben növekedtek az elmúlt időszakban, hogy a térítési díj korrekcióra szorul. A jelenlegi díj **130 Ft/adag** helyett az TASZII Intézményvezetője **150 Ft/adag** díj megállapítását javasolja.

1. ***Idősek otthona:***

Az idősek otthonában az intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át.

Amennyiben az így meghatározott jövedelemhányad nem éri el az intézményi térítési díj összegét, abban az esetben a jogszabályban meghatározott jelentős pénz, és/vagy ingatlanvagyon esetén a jövedelemhányad és az intézményi térítési díj közötti különbözetet a jelentős pénz, és/vagy ingatlanvagyonból kell fedezni.

Az idősek bentlakásos étkeztetését jelenleg a TASZII a GAMESZ útján - nyersanyagköltség (650 Ft/adag normál étkezés, 700 Ft/adag diétás étkezés) megfizetése ellenében - biztosítja. 2020. február 1-től a normál étkezés nyersanyagköltsége 780 Ft/adag, a diétás étkezés 840 Ft/adag lesz. A két intézmény közötti együttműködési megállapodás módosításra került. Az intézmény a hétvégi étkezést a lakók részére - pályázat alapján kiválasztott - külsős cégtől vásárolja, jelenleg bruttó 1988 Ft/fő/adag áron.

Az **idősek bentlakásos otthonában történő ellátás intézményi térítési díja** **2019. február 1. napjától került módosításra**, 100.000 Ft/fő/hó összegről **105.000 Ft/fő/hó összegre változott**.

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Tr.) 2020. január 1. napjával az alábbiak szerint változott:

„16. § Ha az ellátott a bentlakásos intézményi ellátást a hónap nem mindegyik napján veszi igénybe, a távolléti napok számát meg kell szorozni a 28. §-ban foglaltak szerint számított csökkentett összegű napi személyi térítési díjjal, a jelenléti napok számát pedig meg kell szorozni a teljes összegű napi személyi térítési díjjal. A két szorzat összege az adott hónapra fizetendő térítési díj. A jelenléti napok számát úgy kell meghatározni, hogy az adott hónap napjainak számából le kell vonni a távolléti napok számát, valamint azoknak a napoknak a számát, amelyeken az intézményi jogviszony nem állt fenn.”

A hatályos Ör. az ápolás-gondozást nyújtó intézmény és rehabilitációs intézményi ellátás (Idősek Otthona vonatkozásában jelenleg havi és napi térítési díjat is tartalmaz.

**Tehát jogszabályváltozás miatt a térítési díj havi összege 2020. január 1. napjától a hónap napjainak száma alapján változik.**

Jelenleg **105.000 Ft a havi díj**, amely az eddigi metodika szerinti számítások (30 napos hónapokkal kellett a számításokat elvégezni) alapján **3.500 Ft/nap.**

Az önköltség számítások figyelembe vételével – a személyi és dologi kiadások jelentős növekedése miatt – a térítési díj megállapítását **3.600 Ft/nap** összegben javasolta az Intézményvezető megállapítani.

1. ***Házi segítségnyújtás:***

Az Szoctv. módosításának következtében 2016. január 1-től a házi segítségnyújtás feladat kettévált: szociális segítésre (amelyhez az alacsony szükséglet kielégítését szolgáló, szakképzettség nélkül is ellátható tevékenységek tartoznak) és személyi gondozásra (amelynek keretében, „intenzív” szükségletet kielégítő gondozási tevékenységek és az ápolói kompetenciának megfelelő ápolási feladatok végezhetőek a megfelelő szociális vagy egészségügyi szakképesítés birtokában). A térítési díj megállapításánál 2018. január 1-ét követően már nem szükséges különválasztani, így a térítési díj egységesen került megállapításra.

A szolgáltatás terén történt változások a gyakorlatban kialakultak, a költségek tekintetében azonban nem releváns a különbségtétel. Figyelembe véve a házi segítségnyújtás tervezett 2020. évi költségeit, gondozási óránként egységesen 3290 Ft/óra a számított önköltség.

Az intézményvezető a házi segítségnyújtásra megállapított jelenleg is érvényben lévő **800 Ft/óra összeg 2020. évi megváltoztatását** nem kezdeményezte. Hévízen a házi segítségnyújtás ellátásáért a gondozottaknak továbbra is a 2019. február 1-től bevezetett kedvezményes díjat kell megfizetniük.

1. ***Jelzőrendszeres házi segítségnyújtás***

A jelzőrendszeres házi segítségnyújtás feladat tekintetében a végrehajtott belső átszervezésnek köszönhetően jelentősen alacsonyabb a számított, egy készülékre jutó napi önköltség, amely 2019. évben 99 Ft/nap/készülék volt, 2020. évben 88 Ft/nap/ készülék változatlan szerződéses összeg mellett. Ezért a **2020. évi intézményi térítési díjat az intézményvezető továbbra is a 60 Ft/nap/készülék összegben javasolja megállapítani.**

A térítésmentes szolgáltatás helyett 2019. február 1. napjától kedvezményes térítési díj került bevezetésre, természetesen a nyugdíjminimummal rendelkezők számára továbbra is ingyenesen, valamint a következő sávban is 50 % kedvezménnyel vehető igénybe. Az az igénybevevő, aki házi segítségnyújtásban is részesül, szintén térítésmentesen kapja a jelzőrendszeres házi segítségnyújtást.

1. ***Idősek nappali ellátása***

Az idősek nappali ellátása **továbbra is térítésmentes szolgáltatás**.

1. ***Bölcsőde***

A bölcsődei térítési díjak esetében az intézményi térítési díjat külön kell meghatározni a gyermekétkeztetésre és a gyermek gondozására. A gyermekétkeztetés intézményi térítési díjának alapja a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Korm. rend.) 9. § (1) bekezdése értelmében a gyermek gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

2017. szeptember 1-től bevezetésre került a bölcsődei gondozási díj az alábbiak szerint:

* a gondozási díj napi összege 400 Ft/gyermek, havidíj formájában megállapítva, azaz 20 – 22 munkanapos hónapok esetén 8.000 – 8.800 Ft/gyermek/hó összegben
* életvitelszerűen, a bejelentett hévízi lakóhelyén vagy tartózkodási helyén élő, hévízi lakosok, akik e tényről nyilatkoznak, a fenti díjból 50 % kedvezményben részesülnének, így a havi díj 4.000 – 4.400 Ft/gyermek/hó díjat kell megfizetniük. A gondozási díj Áfa-mentes.

Tört hónap esetén (beiratkozáskor, nyári leálláskor, illetve kiiratkozáskor) a bölcsődei gondozás személyi térítési díja megegyezik az igénybe vett ellátási nap és az egy napra jutó gondozási díj szorzatával.

A bölcsődei gondozási díj: a 2018. évi bevezetése óta változatlan, 400 Ft/nap/gyermek, hévízi lakosoknak 50 % kedvezménnyel.

**2020. március 1. napi bevezetéssel 500 Ft/nap/gyermek gondozási díj változást javasolt az intézményvezető, az eddigi kedvezmények megtartása mellett.**

A Gyvt. 150. § (5) bekezdése értelmében ingyenes ellátásban kell részesíteni a jogosultat, ha a térítési díj fizetésére kötelezett jövedelemmel nem rendelkezik.

(6) Bölcsődében, mini bölcsődében nyújtott bölcsődei ellátás esetén

*a)*a rendszeres gyermekvédelmi kedvezményben részesülő gyermek,

*b)*a tartósan beteg vagy fogyatékos gyermek,

*c)*a három- vagy többgyermekes család gyermekének,

*d)* az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,

*e)*a védelembe vett gyermek

gondozását térítésmentesen kell biztosítani. Ezekben az esetekben személyi térítési díj - a Gyvt. 21/B. § (1) bekezdésében foglaltak figyelembevételével - csak az étkezésért kérhető. A *c)*pont szerinti gyermekszámot a 21/B. § (3) bekezdésében foglaltak szerint kell meghatározni.

A Korm. rend. 9. § (3) bekezdés alapján a bölcsődei, mini bölcsődei gondozás személyi térítési díját - a fenntartó eltérő döntése hiányában - akkor is teljes hónapra kell megállapítani, ha a gyermek az ellátást a hónap nem minden napján veszi igénybe.

Az jogszabály változás miatt 2015. évtől a személyes gondoskodás körébe tartozó szociális ellátások esetében megszűnt az intézményi térítési díj számításának azon módja, amely az intézményi térítési díjat a szolgáltatási önköltség és az állami támogatás különbözeteként rendelte megállapítani. Azonban a döntés meghozatalához elengedhetetlen az állami támogatás számbavétele. Az alábbi táblázat a személyes gondoskodás körébe tartozó szociális ellátásokra igényelt (tervezett) 2020. évi normatív állami hozzájárulásokat tartalmazza:

|  |  |  |
| --- | --- | --- |
| Sorszám | Személyes gondoskodás megnevezése | Állami támogatás Ft/év |
| 1. | Étkeztetés szociálisan rászorultak részére | 4 207 360 |
| 2. | Házi segítségnyújtás |  |
| 3. | szociális segítés | 25 000 |
| 4. | személyes gondoskodás | 13 530 000 |
| 5. | Nappali ellátás - Idősek klubja tartózkodás | 2 725 000 |
| 6. | Ápolást-gondozást nyújtó intézmény és rehabilitációs intézményi ellátás (Idősek Otthona) | 89 608 000 |
| 7. | Bölcsőde támogatása | 18 435 900 |

A **fenti módosítások** a TASZII intézményvezető véleménye alapján az ellátottaik számára többletkiadással járnak, az Intézmény számára azonban az előzetes számítások szerint **2,3 millió forint többletbevételt eredményeznének** éves szinten. Ezt a bevételt az érintett szakmai egységek fejlesztésére, az ellátottakkal, gondozottakkal kapcsolatban felmerült kiadások fedezetéül használnák fel.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**A rendelettervezet részletes indokolása:**

1. § A személyes gondoskodás keretében nyújtott szolgáltatások önköltségét és a fizetendő intézményi térítési díjat módosítja a - 2020 évi szolgáltatási önköltségek emelkedése miatt - a 2. mellékletben.

2. § A Gyermekek napközbeni ellátása keretében biztosított étkeztetés térítési díjait módosítja a nyersanyagköltségek emelkedése miatt a 3. mellékletben.

3. § A hatályba lépésről rendelkezik.

**Az indokolás az indokolások Tárában közzétételre kerül.**

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 92. § (1) - (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) - (2) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1. §** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (a továbbiakban Ör.) 2. melléklete az 1. melléklet szerint módosul.

**2. §** Az Ör. 3. melléklete a rendelet 2. melléklet szerint módosul.

**3. §**  Ez a rendelet 2020. március 1. napján lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

*1. melléklet a …./2020. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Intézményi térítési díj | |  | |
| 1. | Étkeztetés szállítási díja | Ft/adag | 194 | 150 | |  | |
| 2. | Házi segítségnyújtás | Ft/fő/gondozási óra | 3 290 | 800 | |  | |
| 3. | Jelzőrendszeres házi segítségnyújtás | Ft/fő/ellátási nap | 88 | 60 | |  | |
| 4. | Nappali ellátás - Idősek klubja tartózkodás | Ft/fő/ellátási nap | 1 253 | 0 | |  | |
| 5. | Ápolást-gondozást nyújtó intézmény és rehabilitációs intézményi ellátás (Idősek Otthona) | Ft/fő/ellátási nap | 10 815 | 3 600 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 313 | 250 | 563 | 152 | 715 |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Megállapított intézményi térítési díj | |
| 7. | Bölcsődei gondozás | Ft/fő/nap | 11 688 | 5 321 | 6 367 | 500 | |

*2. melléklet a …./2020. ( ) önkormányzati rendelethez*

*3. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | **Gyermekek napközbeni ellátása keretében biztosított étkeztetés térítési díjai** | | | | | | | | Sorszám | A | B | C | D | E | F | | Megnevezés | Nyersanyag költség Ft/ellátott/nap | Intézményi rezsiköltség Ft/ellátott/nap | Intézményi térítési díj (nettó) Ft/ellátott/nap | 27 % ÁFA (Ft/ellátott/nap) | Gyermekétkeztetés intézményi térítési díja bruttó Ft/ellátott/nap | | **Bölcsőde** | | | | | | | | 1. | Reggeli | 95 | - | 95 | 25 | 120 | | 2. | Tízórai | 59 | - | 59 | 16 | 75 | | 3. | Ebéd | 181 | - | 181 | 49 | 230 | | 4. | Uzsonna | 83 | - | 83 | 22 | 105 | | 5. | **Összesen:** | **418** | **-** | **418** | **112** | **530** | | **Óvoda** | | | | | | | | 6. | Tízórai | 95 | - | 95 | 25 | 120 | | 7. | Ebéd | 181 | - | 181 | 49 | 230 | | 8. | Uzsonna | 83 | - | 83 | 22 | 105 | | 9. | **Összesen:** | **359** | **-** | **359** | **96** | **455** | | 10. | Diétás ebéd | 288 | - | 288 | 77 | 365 | | **Általános iskola** | | | | | | | |  | *Napközi* |  |  |  |  |  | | 11. | Tízórai | 95 | - | 95 | 25 | 120 | | 12. | Ebéd | 264 | - | 264 | 71 | 335 | | 13. | Uzsonna | 83 | - | 83 | 22 | 105 | | 14. | **Összesen:** | **442** | **-** | **442** | **118** | **560** | |  | *Menza* |  |  |  |  |  | | 15. | Kis menza-Ebéd | **264** | **-** | **264** | **71** | **335** | | 16. | Nagy menza-Ebéd | **311** |  | **311** | **84** | **395** | | 17. | Diétás kis-menza - Ebéd | **390** | **-** | **390** | **105** | **495** | |  |  |  |  |  |  |  | | **Középiskolai étkeztetés** | | | | | | | |  | *Diákotthon* |  |  |  |  |  | | 18. | Reggeli | 169 | - | 169 | 46 | 215 | | 19. | Ebéd | **311** | **-** | **311** | **84** | **395** | | 20. | Vacsora | 220 | - | 220 | 60 | 280 | | 21. | **Összesen:** | **700** | **-** | **700** | **190** | 890 | |  | *Menza* |  |  |  |  |  | | 22. | Ebéd | **311** | **-** | **311** | **84** | **395** | | 23. | Diétás-Ebéd | **453** | **-** | **453** | **122** | **575** | |  |  |  |  |  |  |  | | **Tanéven kívüli étkeztetés (táborozás stb.)** | | | | | | | | 24. | Reggeli | 156 | 202 | 358 | 97 | 455 | | 25. | Tízórai | 96 | 125 | 221 | 59 | 280 | | 26. | Ebéd | 264 | 342 | 606 | 164 | 770 | | 27. | Uzsonna | 84 | 109 | 193 | 52 | 245 | | 28. | Vacsora | 156 | 202 | 358 | 97 | 455 | | | | | | | | |
|  |  |  |  |  |  |  |

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A jelen rendeletben megállapított intézményi térítési díjak szükségesek a szolgáltatások biztosításához.

**Költségvetési hatása**: A rendeletmódosítás az Intézménynek többletbevételt eredményez, amelyet fejlesztésre és a kiadások fedezetére használnak.

**Környezeti, egészségi hatása**: A tervezetben foglaltak a hatályba lépéskor közvetlen környezeti és egészségi következményei nincsenek..

**Adminisztratív terheket befolyásoló hatása**: Az adminisztratív terhek kisebb mértékben növekednek, amelyhez a személyi feltételei adottak.

**Egyéb hatása**: Nincs.

**A rendelet megalkotásának szükségessége**: Az Szt.-ben rögzítettek miatt szükséges április 1. napjáig az intézményi térítési díjak megállapítása. Továbbá a 29/1993. (II. 7.) Korm. rendelet változása is indokolja az önkormányzati rendelet módosítását.

**A rendelet megalkotása elmaradása esetén várható következmények**:

A Szoc.tv. előírása indokolja a térítési díjak felülvizsgálatát és az intézményi térítési díj megállapítását.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2020. évi költségvetése biztosítja.

**3.**

**Bizottsági állásfoglalás**

**4.**

**Mellékletek**

**2020. évi TASZII intézményi térítési díj számítás a 2020. évi tervadatok alapján**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | 2019. tény Ft |
| **Étkeztetés szállítási díja:** | | | |  |  |  |  |
| 2020-ban a szállítás tervezett dologi kiadása: | | | | | 520 000 |  |  |
|  |  | 1 fő sofőr bére+járulék+jutt. | | | 3 650 000 | 250 e Ft | átlagbér |
|  |  | 1 fő kisegítő bére+járulék+jutt. | | | 3 250 000 | 220 e Ft | átlagbér |
|  |  |  | összesen: |  | 7 420 000 |  |  |
|  | 50% a szociális étk-re jutó kiadás: | | | | 3 710 000 |  |  |
|  | tervezett kiszállítandó adagszám: | | | | 19 116 |  |  |
|  | 1 adagra jutó tervezett szállítás díja: | | | | 194 |  |  |
|  | **Javasolt intézményi térítési díj:** | | | | **150** |  |  |
|  |  |  |  |  |  |  |  |
| **Házi segítségnyújtás** | | |  |  |  |  | 34 890 400 |
|  | 2020. évi tervezett kiadás | | |  | 34 000 000 |  |  |
|  | Feladatot ellátók száma: | | |  | 8 |  |  |
|  | Gondozási napok száma: | | |  | 249 |  |  |
|  | Gondozási órák száma: | | |  | 10 333 |  |  |
|  | 1 fő/órára jutó kiad: | |  |  | 3 290 |  |  |
|  | **Javasolt intézményi térítési díj:** | | | |  |  |  |
|  |  | **gondozási díj Ft/óra:** | |  | **800** |  |  |
|  |  |  |  |  |  |  |  |
| **Jelzőrendszeres házi segítségnyújtás:** | | | | |  |  | 2 275 014 |
|  | 2020. évi tervezett kiadás | | |  | 2 100 000 |  |  |
|  | Készülékek tervezett száma: | | |  | 65 |  |  |
|  | 1 készülékre eső össz.kiad: | | |  | 32 308 |  |  |
|  | ellátási napok száma: | | |  | 366 |  |  |
|  | 1 napra eső készülék kiad: | | |  | 88 |  |  |
|  | **Javasolt intézményi térítési díj:** | | | | **60** |  |  |
|  |  |  |  |  |  |  |  |
| **Nappali ellátás:** | | |  |  |  |  | 7 831 965 |
|  | 2020. évi tervezett kiadás | | |  | 7 800 000 |  |  |
|  | Ellátottak száma: | |  |  | 25 |  |  |
|  | 1 főre eső kiadás: | |  |  | 312 000 |  |  |
|  | Ellátási napok száma: | | |  | 249 |  |  |
|  | 1 napra eső kiadás: | |  |  | 1 253 |  |  |
|  | **Javasolt intézményi térítési díj:** | | | | **0** |  |  |
|  |  |  |  |  |  |  |  |
| **Időskorúak bentlakásos ellátása:** | | | |  |  |  | 233 795 941 |
|  | 2020. évi tervezett kiadás | | |  | 225 000 000 |  |  |
|  | Ellátottak száma: | |  |  | 57 |  |  |
|  | 1 főre eső kiadás: | |  |  | 3 947 368 |  |  |
|  | Ellátási hónapok száma: | | |  | 12 |  |  |
|  | 1 napra (30) eső kiadás: | | |  | 10 815 |  |  |
|  | **Javasolt intézményi térítési díj:** | | | |  |  |  |
|  |  | **Ft/fő/nap** | |  | **3 600** |  |  |
|  |  |  |  |  |  |  |  |
| **Szociális étkeztetés:** | | |  |  |  |  | 22 259 386 |
|  | 2020. évi tervezett kiadás | | |  | 22 500 000 |  |  |
|  | 1 adag nyersanyag költség : | | |  | 313 |  |  |
|  | 1 adag rezsiköltség: | |  |  | 250 |  |  |
|  | 1 adag nettó tér díj: | |  |  | 563 |  |  |
|  | **Javasolt intézményi térítési díj, bruttó:** | | | | **715** |  |  |
|  |  |  |  |  |  |  |  |
| **Bölcsődei gondozás:** | | |  |  |  |  | 38 078 075 |
|  | 2020. évi tervezett kiadás | | |  | 40 500 000 |  |  |
|  | ellátottak tervszáma fő: | | |  | 15 |  |  |
|  | ellátási napok: | |  |  | 231 |  |  |
|  | Gondozási napok tervszáma: | | |  | 3465 |  |  |
|  | 1 gond.napra jutó kiad: | | |  | 11 688 |  |  |
|  | **Javasolt intézményi térítési díj:** | | | | **500** |  |  |

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |
| --- | --- | --- | --- |
| **Külsős partner** |  | | |
| **név** | **beosztás** | **aláírás** | **megjegyzés** |
| **Varga András** | **TASZII Intézményvezető** |  |  |
|  |  |  |  |